Det var næppe så meget Brøndbys sejr på 1-0 over FC København, der tog opmærksomheden i kampen mellem de to hold søndag aften. Derimod var en gruppering på FCK-afsnittet i fokus, da de fremstod meget aggressive.

Nu melder FC København, at de nu har identificeret 20 personer, som vil blive ramt af alvorlige sanktioner. Det har de kunne gøre efter at have nærstuderet overvågningsmaterialet fra kampen.

Det skriver klubben på sin hjemmeside.

- Foreløbig er mere end 20 personer blevet identificeret, og de vil nu blive idømt langvarige eller livsvarige karantæner, ligesom vi deler vores viden med Politiet med henblik på eventuelle retsforfølgelse, skriver FCK.

Den danske mesterklub fortæller endvidere, at de i de de kommende dage vil afholde et møde med et bredt udsnit af fanrepræsentanter i FCKs fanmiljø for at komme yderligere til bunds i sagen og undgå lignende episoder i fremtiden.

Urolighederne i kampen begyndte i overtiden af kampen, hvor man var nødt til at tilkalde en stor politistyrke for at få ro på de ekstreme tilskuere.